یۆشیا

یۆشیا (به عیبری: יֹאשִׁיָּהוּ)‎ بەپێی تەناخ، شانزدەھەمین پادشای یەھوودا بووە، لە نزیکەی ساڵانی ٦٤٠ تا ٦٠٩ پێش زایین فەرمانڕەواییی کردووە. لە سەردەمی حوکمڕانییەکەیدا، یۆشیا چاکسازییە بنەڕەتییەکانی ئایینی لە ئایینی ئیسرائیلییەکان ھێنایە ئاراوە و زۆرێک لە زانایانی کتێبی پیرۆز پێیان وایە کە زۆربەی کتێبە عیبرییەکان لە سەردەمی حوکمڕانییەکەیدا نووسراون. یۆشیا لە تەمەنی ٨ ساڵیدا دوای تیرۆرکردنی ئاموونی باوکی بوو بە پادشا و بۆ ماوەی ٣١ ساڵ حوکمڕانیی کرد.Edwin Thiele, The Mysterious Numbers of the Hebrew Kings, (1st ed. ; New York: Macmillan, 1951; 2d ed. ; Grand Rapids: Eerdmans, 1965; 3rd ed. ; Grand Rapids: Zondervan/Kregel, 1983). , 9780825438257, 217.

تەناخ تاکە سەرچاوەیە بۆ یۆشیا. ھیچ سەرچاوەیەکی تر لە خاکەکانی دەوروبەری وەک بابل یان میسر، یان لە نووسراو و شوێنەوارناسییەکانی ئیسرائیلی کۆن، باسی ئەو ناکەن. بەڵام زۆربەی مێژوونووسان پێیان وایە کە یۆشیا لە ڕووی مێژوویییەوە بوونی ھەبووە و نەبوونی بەڵگەی پێویست لەسەری دەگەڕێتەوە بۆ نەبوونی بەڵگەی گشتیی ئەو قۆناغە و چەندین وێرانکاریی قودس (ئۆرشەلیم) بە درێژاییی مێژوو. تەناخ دەگێڕێتەوە کە یۆشیا لە شەڕدا لەگەڵ میسر کوژراوە.
چەپ|بێچوارچێوە
لەنێو چاکسازییە ئایینییەکانی یۆشیادا نەھێشتنی بتپەرستی لە ئایینی ئیسرائیلییەکان بوو، کە ڕۆڵێکی بەرچاوی ھەبوو لە سەرھەڵدانی یەکتاپەرستیی ئیسرائیلییەکان و سەرھەڵدانی ئایینی جوویەتی. ڕەنگە قوربانیدانی منداڵانیشی بۆ یەھوێھ یان مۆلۆخ قەدەغە کردبێت و چیڕۆکی قوربانیکردنەکەی ئیسحاقی لەلایەن ئیبراھیمەوە ڕەنگە پەیوەندیی بەم بابەتەشەوە ھەبێت.

 سەرچاوەکان 

پۆل:پاشاکان
پۆل:جووەکان
پۆل:مێژووی ئیسرائیل